Oznámenie Komisie Európskemu parlamentupodľa druhého pododseku článku 251 ods. 2 Zmluvy o ES, ktoré sa týka spoločnej pozície Rady k prijatiu návrhu nariadenia Európskeho parlamentu a Rady, ktorým sa mení a dopĺňa nariadenie Rady (EHS) č. 2913/92, ktorým sa ustanovuje Colný kódex Spoločenstva /* KOM/2004/0770 v konečnom znení */





Brusel, 30.11.2004 KOM(2004) 770 v konečnom znení 2003/0167 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES, ktoré sa týka spoločnej pozície Rady k prijatiu návrhu nariadenia Európskeho parlamentu a Rady, ktorým sa mení a dopĺňa nariadenie Rady (EHS) č. 2913/92, ktorým sa ustanovuje Colný kódex Spoločenstva 2003/0167 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES, ktoré sa týka spoločnej pozície Rady k prijatiu návrhu nariadenia Európskeho parlamentu a Rady, ktorým sa mení a dopĺňa nariadenie Rady (EHS) č. 2913/92, ktorým sa ustanovuje Colný kódex Spoločenstva 1. KONTEXT +++++ TABLE +++++ 2. ZÁMER NÁVRHU KOMISIE Cieľom návrhu je ustanoviť právny rámec, a tým umožniť rýchlu implementáciu posilnených bezpečnostných kontrol tovarov, ktoré prechádzajú cez hranice EÚ, ako aj podmienok spojených s americkou Iniciatívou za bezpečnosť kontajnerovej dopravy (CSI), a zároveň držať krok s plánmi na zavedenie elektronických colníc v budúcnosti. 3. KOMENTÁR K SPOLOČNEJ POZÍCII A ZMENY A DOPLNENIA EP 3.1 Všeobecne Spoločná pozícia, ktorá bola 18. mája 2004 dosiahnutá politickou dohodou, sleduje hlavné línie zmeneného a doplneného návrhu Komisie. Vykonané zmeny majú zabezpečiť prehľadnejšie, pružnejšie a vhodnejšie právne predpisy, ktoré naplnia zámer zachovať adekvátnu rovnováhu medzi colnými kontrolami a zjednodušením zákonného obchodu. 3.2 Zváženie zmien a doplnení navrhnutých Parlamentom v prvom čítaní Rada vo svojej spoločnej pozícii nesúhlasila so všetkými zmenami a doplnkami navrhnutými Európskym parlamentom, ale osemnásť z dvadsiatich šiestich zmien a doplnení schválených Parlamentom bolo v zásade zapracovaných do tejto spoločnej pozície. Týka sa to zmien a doplnení č. 1, 3, 4, 7, 11 až 23 vrátane a 26. Rada neprijala tie zmeny a doplnenia, s ktorými nesúhlasila Komisia. - Zmeny a doplnenia č. 2, 5, 6, 24 a 25, ktoré by obmedzili dosah nových opatrení len na dovoz a zredukovali by úlohu colných úradov pri uplatňovaní rizikových bezpečnostných kontrol, boli odmietnuté, pretože neboli v súlade so zámermi zmenených a doplnených právnych predpisov; - Zmena a doplnenie č. 9 nie je v súlade so zlepšenými právnymi predpismi, ktoré sa týkajú zjednodušení pre spoľahlivé ekonomické subjekty obsiahnutých v spoločnej pozícii; a - zmeny a doplnenia č. 8 a 10 nie sú v súlade s terminológiou iných ustanovení Colného kódexu. 3.3 Nové ustanovenia prezentované Radou Spoločná pozícia obsahuje niektoré ďalšie zmeny z iniciatívy Rady, ktoré posilnia bezpečnostné aspekty vrátane podmienky podať prehlásenie pred vývozom (články 182a – 182d) v súlade s globálnym prístupom Spoločenstva k otázkam bezpečnosti vývozu do všetkých krajín, teda nie len do tých, ktoré dovoz podriadili ďalším bezpečnostným opatreniam, ako napríklad USA, ale aj s poslednými dokumentmi Svetovej colnej organizácie o zodpovednosti jednotlivých účastníkov ucelenej medzinárodnej dodávateľskej siete. Spoločná pozícia lepšie ustanovuje spoločné pravidlá pre celé Spoločenstvo, napríklad pokiaľ ide o prehlásenia pred dovozom (články 36a – 36 c), a obsahuje jasné vymedzenie úlohy colných úradov (článok 4) v súlade so záverom Rady k úlohe colných úradov v integrovanej správe vonkajších hraníc. Okrem toho pozícia vytvára účinný rámec programu pre oprávnené ekonomické subjekty (článok 5a), ktorý má širokú podporu členských štátov ako aj obchodníkov a prostredníctvom ktorého budú môcť spoľahliví obchodníci jednoduchšie obchodovať a získať potvrdenie o bezpečnosti. 4 . ZÁVER Komisia vyjadruje plnú podporu spoločnej pozícii, v ktorej je zapracovaných niekoľko zmien a vylepšení Európskeho Parlamentu.